CELEX: 32012R1070
Language: lv
Date: 2012-11-14 00:00:00
Title: Komisijas Īstenošanas regula (ES) Nr. 1070/2012 ( 2012. gada 14. novembris ), ar ko groza Regulu (EK) Nr. 2535/2001 attiecībā uz piena un piena produktu preferenciālu ārpuskvotas importu un to piena produktu importa kvotu, kuru izcelsme ir Moldovas Republikā

15.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 318/7
            
         KOMISIJAS ĪSTENOŠANAS REGULA (ES) Nr. 1070/2012
   (2012. gada 14. novembris),
   ar ko groza Regulu (EK) Nr. 2535/2001 attiecībā uz piena un piena produktu preferenciālu ārpuskvotas importu un to piena produktu importa kvotu, kuru izcelsme ir Moldovas Republikā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu un 148. panta c) punktu saistībā ar 4. pantu,
   tā kā:
   
               (1)
            
            
               Komisijas 2001. gada 14. decembra Regulas (EK) Nr. 2535/2001, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu importa režīmu un tarifu kvotu atvēršanu (2), 2. sadaļas I nodaļu piemēro importa kvotai Nr. 09.4210, kas paredzēta Padomes Regulā (EK) Nr. 55/2008 (3) un kas piešķirta Moldovas Republikai līdz 2012. gadam. Ar Eiropas Parlamenta un Padomes Regulu (ES) Nr. 581/2011 (4) Regulas (EK) Nr. 55/2008 piemērošanu pagarināja līdz 2015. gada beigām. Tāpēc ir lietderīgi Regulā (EK) Nr. 2535/2001 ņemt vērā kvotas Nr. 09.4210 termiņa pagarinājumu.
            
         
               (2)
            
            
               Regulas (EK) Nr. 2535/2001 2. sadaļas II nodaļa paredz noteikumus par preferenciālu ārpuskvotas importu saskaņā ar konkrētiem nolīgumiem un tiesību aktiem. Lai nodrošinātu importa pienācīgu pārvaldību, ir lietderīgi šos noteikumus piemērot arī visam pārējam preferenciālajam ārpuskvotas importam, uz ko attiecas minētās regulas 2. pants. Turklāt skaidrības un pārredzamības labad ir lietderīgi šajos noteikumos ietvert pienākumu licenču pieteikumu un licenču 24. ailē norādīt preferenciālo ievedmuitas nodokli.
            
         
               (3)
            
            
               Tādēļ attiecīgi būtu jāgroza Regula (EK) Nr. 2535/2001.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 2535/2001 groza šādi:
   
               (1)
            
            
               regulas 2. sadaļas II nodaļu aizstāj ar šādu nodaļu:
               "II   NODAĻA
               
               
                  Ārpuskvotas imports tikai uz importa licences pamata
               
               20. pants
               1.   Šo nodaļu piemēro:
               
                           a)
                        
                        
                           preferenciālajam ārpuskvotas importam, kas minēts:
                           
                                       i)
                                    
                                    
                                       EK un Turcijas Asociācijas padomes Lēmuma Nr. 1/98 1. protokola I pielikumā;
                                    
                                 
                                       ii)
                                    
                                    
                                       nolīguma ar Dienvidāfriku IV pielikumā;
                                    
                                 
                                       iii)
                                    
                                    
                                       Eiropas Kopienas un Šveices nolīguma par lauksaimniecības produktu tirdzniecību 2. pielikumā;
                                    
                                 
                     
                           b)
                        
                        
                           visam pārējam Regulas (EK) Nr. 376/2008 II pielikuma I daļas J punktā minēto produktu preferenciālam ārpuskvotas importam.
                        
                     2.   Šā panta 1. punkta a) apakšpunktā minētā importa produkti un tiem piemērojamās nodokļu likmes ir uzskaitītas šīs regulas II pielikumā.
               21. pants
               1.   Licences pieteikumos un licencēs norāda:
               
                           a)
                        
                        
                           8. ailē — izcelsmes valsti;
                        
                     
                           b)
                        
                        
                           20. ailē — vienu no XVI pielikumā uzskaitītajiem ierakstiem.
                        
                     2.   Licences 24. ailē norāda piemērojamo samazināto nodokļa likmi.
               3.   Licences rada saistības veikt importu no 8. ailē norādītās valsts.
               22. pants
               Samazināto nodokļa likmi piemēro tikai tad, kad uzrādīta importa licence un pieņemta deklarācija par laišanu brīvā apgrozībā, kam pievienots izcelsmes apliecinājums."
            
         
               (2)
            
            
               Regulas I pielikuma J daļu aizstāj ar šīs regulas pielikuma tekstu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 14. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 341, 22.12.2001., 29. lpp.
   
      (3)  OV L 20, 24.1.2008., 1. lpp.
   
      (4)  OV L 165, 24.6.2011., 5. lpp.
   
      PIELIKUMS
      
         “I.J
         
         TARIFA KVOTA ATBILSTOŠI REGULAS (EK) Nr. 55/2008 I PIELIKUMAM
         
                     Kvotas numurs
                  
                  
                     KN kods
                  
                  
                     Apraksts (1)
                     
                  
                  
                     Izcelsmes valsts
                  
                  
                     Importa gads
                  
                  
                     Gada kvota laikposmam no 1. janvāra līdz 31. decembrim
                     (tonnās)
                     (produkta svara)
                  
                  
                     Ievedmuitas nodoklis
                     (EUR/100 kg neto svara)
                  
               
                     Uz gadu
                  
                  
                     Uz sešiem mēnešiem
                  
               
                     09.4210
                  
                  
                     0401 līdz 0406
                  
                  
                      
                  
                  
                     Moldovas Republika
                  
                  
                      
                  
                  
                      
                  
                  
                      
                  
                  
                     0
                  
               
                     Piena produkti
                  
                  
                     No 2008. gada 1. jūlija līdz 31. decembrim
                  
                  
                      
                  
                  
                     1 000
                  
               
                      
                  
                  
                     2009. gads
                  
                  
                     1 000
                  
                  
                     500
                  
               
                      
                  
                  
                     No 2010. līdz 2015. gadam
                  
                  
                     1 500
                  
                  
                     750
                  
               
      
         (1)  Neatkarīgi no kombinētās nomenklatūras interpretācijas noteikumiem produktu aprakstu formulējumi uzskatāmi vienīgi par orientējošiem, šā pielikuma kontekstā preferenču sistēmas piemērojamību nosakot pēc KN koda. Ja norādīti ex KN kodi, preferenču sistēmas piemērojamību nosaka, pamatojoties uz KN kodu un atbilstošo aprakstu kopumā.”